**Viber е блокирал над 6 хиляди измамни профила в България за една година от ноември 2021 г.**

*Компанията споделя ценни съвети как да се предпазите от злонамерени съобщения в платформата преди и след празниците*

**София, 21 декември 2022** – С идването на празничния сезон се покачва и броят на дигиталните измами в България. Спам съобщенията и измамите са често успешни, защото хората, които ги създават, знаят как да се възползват от нови технологии, за да убедят потребителите да споделят достъпа до своите данни.

**Rakuten Viber** обръща силно внимание на сигурността и безопасността на комуникацията на своите потребители. В допълнение към криптирането от край до край, съобщенията изпратени през Viber са защитени с разнообразие от функционалности.

Чрез блокиране на телефонен номер, потребителите индикират към анти-спам системата на Viber, че въпросният номер вероятно е източник на спам. Докладването на съобщение е по-директен начин за подаване на сигнал до Viber, че телефонният номер, от който е изпратено това съобщение е измамен. През последната година в България, Viber блокира над **6 хиляди** профила, докладвани от потребители. Големият брой на блокирани спам профили се дължи на по-добрата осведоменост на потребителите, които маркират подобни профили като ,,спам”, както и на развитието на автоматичните системи за блокиране, прилагани от Viber.

През своята автоматизирана система, екипът на Viber често блокира профили, чиито създатели се представят за служители на банки, вериги магазини и други организации (дори обществени) или се опитват да достъпят лична или финансова информация от потребители. Алгоритъмът за разпознаване на спам се използва за засичане на нетипични активности в приложението на Viber и блокира подобни профили автоматично.

Обикновено, измамниците пишат или звънят на потребители от специално създадени за целта профили, използвайки фалшиви имена и аватари, за да се представят за официални представители на дадена организация, например. Това важи особено много за сфери като банкирането, телекомите и други.

Ако с вас се е свързал подозрителен профил, можете незабавно да маркирате номера на измамника като ,,спам” във Viber. За целта отворете комуникацията си с въпросния профил и изберете някоя от следните две опции: **,,Това е спам”** или **,,Блокирай”.** След определен брой оплаквания, този номер ще бъде блокиран във Viber и повече няма да може да притеснява нито вас, нито други потребители. Можете да изпратите и допълнителна информация по въпроса на [Viber support.](https://help.viber.com/en/contact)

Във Viber, всеки легитимен и проверен бизнес профил на бранд или организация има синя отметка, която потвърждава автентичността му.

Сигурността на потребителите е сред ключовите приоритети на Viber. Това е и причината от 2016-а година всички основни функционалности на приложението да са предпазени чрез автоматично криптиране от край до край, както в лични и групови чатове, така и в лични гласови и видео разговори, при споделяне на снимки и видеа, и във всички свързани помежду си потребителски устройства. Това означава, че файловете са криптирани на устройството, от което се изпраща съобщението, и декриптирани на това, на което се получава. Viber знае единствено за съществуването на връзка между телефонни номера, като приложението, нито трети лица имат достъп до размененото съдържание между потребителите.

**За Rakuten Viber**

В [Rakuten Viber](https://www.viber.com/) свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален партньор на NBA Golden State Warriors за изпращане на съобщения и разговори.